ང་༑ །པི་ཝཾ་གླིང་བུ་ཌཱ་མ་རུ། །སྙན་པའི་སྒྲ་ཡིས་ཐུགས་དམ་བསྐང་། །ཚོགས་འཁོར་རྒྱ་ཆེན་ཐུགས་དམ་བསྐང་། །མཆོད་གཏོར་སྤྱན་
གཟིགས་འདི་བཞེས་ལ། །བསྟན་པ་གཉན་པོ་སྲུང་བ་དང་། །དགེ་འདུན་སྡེ་རྣམས་སྐྱོང་བ་དང་། །རྐྱེན་ངན་བར་ཆད་ཟློག་པ་དང་། །མཐུན་རྐྱེན་སྒྲུབ་ལ་དངོས་གྲུབ་
སྩོལ༑ །བཅོལ་བའི་ཕྲིན་ལས་འགྲུབ་པར་མཛོད། །གཏོར་མ་འབུལ་ན། ཨོཾ་བཛྲ་སཱ་དྷུ་ས་མ་ཛཿའོག་ཀྲཾ་ཀྲཾ་ཤི་ནི་ཀྲ་མ་ས་མ་ཡ་ཏྲི་ཛཿ ས་པ་རི་ཝཱ་ར་ཨི་དཾ་བ་ལིངྟ་ཁ་ཁ་ཁཱ་ཧི་ཁཱ་ཧི།
ཞེས་གཏོར་སྔགས་བཏགས་པས་ཕུལ། དམ་ཅན་རྡོ་རྗེ་ལེགས་པ་མཆེད་འཁོར་སུམ་བརྒྱ་དྲུག་ཅུའི་སྡེ་དཔུང་འཁོར་དང་བཅས་པས་མཆོད་སྤྱིན་གྱི་གཏོར་མ་མཐུན་རྫས་མཆོད་པ་རྒྱ་ཆེན་
པོ་འདི་འབུལ་ལོ། །བསྔོའོ། །མགྲོན་ནོ། །ཚིམས་ཤིང་དགྱེས་པར་བཞེས་ལ་རྩ་བརྒྱུད་བླ་མ་དམ་པ་རྣམས་ཀྱི་བཀའ་དང་དམ་ལས་མ་འདའ་བར། སངས་རྒྱས་ཀྱི་བསྟན་པ་

སྲུང་༑ དཀོན་མཆོག་གི་དབུ་འཕང་བསྟོད། དགེ་འདུན་གྱི་སྡེ་སྐྱོངས། དཔལ་ལྡན་བླ་མ་དམ་པའི་སྐུ་ཚེ་སྲིངས། ཆོས་མི་ནུབ་པའི་རྒྱལ་མཚན་ཚུགས། རྣལ་འབྱོར་པ་
བདག་ཅག་དཔོན་སློབ་ཡོན་མཆོད་འཁོར་དང་བཅས་པ་ཐམས་ཅད་ཀྱི་འགལ་རྐྱེན་བར་ཆད་སོལ། ཚེ་དབང་ལོངས་སྤྱོད་སྤེལ། མཐུན་རྐྱེན་སྒྲུབ། སྡང་བའི་དགྲ་སོད།
གནོད་པའི་བགེགས་ཐུལ། ཁམས་གསུམ་དབང་དུ་སྡུས། ལེགས་པ་བརྒྱ་དང་སྤྲོད། ཉེས་པ་སྟོང་དང་བསྣོལ། བསམ་པ་རྒྱ་མཚོ་སྒྲུབས། རེ་བ་རྒྱ་མཚོ་སྐོང་། ཇི་ལྟར་
འདོད་པའི་དོན་ཐམས་ཅད་ཆོས་ལྡན་ཡིད་ཞིན་དུ་འགྲུབ་པའི་སྡོང་གྲོགས་གཉན་པོ་མཛད་དུ་གསོལ། བདག་སོགས་རྣམས་ཀྱི་ཆོས་དང་མཐུན་པའི་དོན། །ཇི་ལྟར་བསམ་
དོན་ཡིད་བཞིན་འགྲུབ་པ་དང་། །ནད་གདོན་བགེགས་སོགས་བར་དུ་གཅོད་པའི་ཚོགས། །ཉེ་བར་ཞི་བར་བྱིན་གྱིས་བརླབས་ཏུ་གསོལ། །སྤྱི་ལྟར་འདོད་དོན་གསོལ། བསྟོད་པ་ནི། ཧཱུྃ།

༄༅། །དམ་ཅན་མགར་བའི་མཚན་ཅན་ནག་པོ་ཆེ། །ཞལ་གཅིག་ཕྱག་གཉིས་དབུ་སྐྲ་ཁམ་སེར་འཁྱིལ། །གཡས་ཀྱི་ཕྱག་ན་ཁྲོ་ཆུའི་ཐོ་བ་ཐོགས། །
གཡོན་གྱི་ཕྱག་ན་མགར་གྱི་སྦུད་པ་འབུད། །ར་ལ་ཆིབས་ཤིང་སྐུ་ལ་བེར་ནག་གསོལ། །སྤྱན་རྩ་དམར་ཞིང་ལྗགས་ནི་གློག་ལྟར་འཁྱུག །དམ་ཉམས་དགྲ་བོ་ཁྱུར་མིད་བྱེད་
མཛད་པའི། །ཞལ་ནས་རྐན་སྒྲ་དྲག་པོ་བརྡབས་པ་ཡིས། །ལོག་པར་ལྟ་བའི་དགྲ་བགེགས་འདར་དུ་འཇུག །སྲིད་གསུམ་གདུག་པའི་ཚོགས་རྣམས་མ་ལུས་ཀུན། །ཟིལ་
གྱིས་གནོན་ཞིང་དབང་དུ་སྡུད་མཛད་པའི། །དམ་ཅན་མགར་བ་ནག་པོ་ཁྱོད་ལ་བསྟོད། །དམ་ཅན་ཁྱོད་ཀྱི་ཐུགས་དང་ཅི་འགལ་བ། །མ་རིག་དབང་གིས་ཉེས་པ་བྱུང་བ་
རྣམས༑ །རབ་ཏུ་འགྱོད་པའི་སེམས་ཀྱིས་མཐོལ་ལོ་བཤགས། །ཉེས་པ་མ་ལུས་བཟོད་པར་བཞེས་སུ་གསོལ། །བདག་གིས་བསྟོད་ཅིང་བཤགས་པའི་བསོད་ནམས་

ཀྱིས༑ །བདག་ཅག་དཔོན་སློབ་ཡོན་མཆོད་འཁོར་བཅས་ཀྱི། །མི་མཐུན་ཕྱོགས་རྣམས་མ་ལུས་ཞི་བ་དང་། །བསམ་པ་འགྲུབ་པའི་དངོས་གྲུབ་སྩལ་དུ་གསོལ། །སརྦ་གཙྪས་
གཤེགས་སོ། །ཡིག་རྙིང་ལས་བྱུང་བ་གསུང་རྒྱུན་ལྟར་བཀོད་པ་ལགས། །དགེ་ལེགས་འཕེལ། །

༄༅། །ཀྱཻ༑ དུར་ཁྲོད་མ་མོའི་ཚོགས་དབུས་ནས། །ཕོ་ཉ་འདྲེ་མོ་ངན་ནེ་མ། །རྡོ་རྗེ་སྣ་ཡོན་དཔལ་གྱི་ཡུམ། །མཆེད་འཁོར་བཅས་པ་ཚུར་གཤེགས་
ཤིག །ཛ་གད་ཕུད་དང་དམར་གྱི་ཆོལ། །ཤ་རུལ་ནང་ཁྲོལ་གཏོར་ཚོགས་དང་། །དགྱེས་པའི་མཐུན་རྫས་ཐམས་ཅད་ཀྱིས། །གསོལ་ལོ་མཆོད་དོ་བཅོལ་བ་སྒྲུབས། །སྲིན་
མོ་ཁྲོས་གཟུགས་རི་རབ་དང་། །དམར་བ་སྲིད་གསུམ་ཟ་བའི་མེ། །མཆེ་གཙིགས་རྔམ་པ་གངས་རིའི་བྱིན། །སྤྱན་གསུམ་གཟིར་བ་ཉི་མ་མཚུངས། །ཕྱག་མཚན་མ་ངེས་སྣ་
ཚོགས་འཛིན། །སྒྲོ་ཐུལ་དར་དང་གཡང་གཞི་གྱོན། །ལུས་ཅན་སྒྲོལ་བའི་གིང་གཅིག་མ། །ཆེ་ཞེ་ཆེན་མོ་དགྲ་ལ་བྷྱོ། །

༄༅། །མཐུ་སྟོབས་དབང་ཕྱུག་མཆོད་པར་འདོད་པས། སྤྱན་འདྲེན་ནི། ཧཱུྃ། རོ་ལྡན་གནས་སུ་དགྱེས་སྤྱོད་ཚེ། །ཞང་འོན་ནག་པོར་མཚན་ཡང་འཛིན། །གསང་
བའི་སྡེ་བརྒྱད་དམག་ཚོགས་ཀྱིས། །བསྐོར་ནས་འདིར་གཤེགས་གནོད་སྦྱིན་ཁྱོད། །བསྟན་པའི་གཙུག་ལག་བསྲུང་བའི་ཚེ། །གཏེར་བདག་ཆེན་པོར་མཚན་ཡང་འཛིན། །
བཀའ་ཉན་ནོར་སྦྱིན་བྱེ་བའི་ཚོགས། །བསྐོར་ནས་འདིར་གཤེགས་ནོར་བདག་ཁྱོད། །བདུད་དང་བདུད་ཀྱི་ཕྱོགས་འཇོམས་ཚེ། །མཐུ་སྟོབས་དབང་ཕྱུག་ཁྱོད་ཀྱི་མཚན། །
ལས་མཛད་དྲེགས་པའི་ལྷ་སྲིན་གྱིས། །བསྐོར་ནས་འདིར་གཤེགས་གནས་སྲུང་ཁྱོད། །མྱུར་མགྱོགས་དྲག་པོའི་ལས་ཞུགས་ཚེ། །འཆིང་བྱེད་ལས་མཁན་ནག་པོར་
གྲགས༑ །སྲོག་གཅོད་བདུད་བཙན་གཏུམ་པོའི་སྡེས། །བསྐོར་ནས་འདིར་གཤེགས་དྲག་རྩལ་ཅན། །དམ་བཞག་ནི། ཧཱུྃ། དང་པོ་མར་མེ་མཛད་ཀྱི་བཀས། །བསྟན་སྲུང་ཆེན་

པོ་ཁྱོད་ལུང་བསྟན། །བར་དུ་རིག་འཛིན་བརྒྱུད་བཅས་ཀྱིས། །ཆོས་འཁོར་སྐྱོང་བའི་གཉེར་ཁ་གཏད། །ཐ་མར་ཆོས་བྱེད་དམ་ལྡན་གྱིས། །སྒྲུབ་པའི་གནས་ཆེན་སྲུང་མར་
བསྐོས༑ །ད་ལྟ་རྣལ་འབྱོར་སྒྲུབ་པ་པོས། །མཆོད་ཅིང་བསྐུལ་གྱིས་དམ་མ་འདའ། །མཆོད་པ་ནི། ཧཱུྃ། ཕྱོགས་རྣམས་བསུང་ཞིམ་ངད་པས་རྣམ་འགེངས་པའི། །སྤོས་དང་
མཁན་ཤུག་ཤིང་སྣ་ཇི་སྙེད་པ། །དུད་སྤྲིན་ཡིད་འོང་མཁའ་ལ་འཁྲིགས་པ་འདིས། །མཐུ་སྟོབས་བདག་པོ་འཁོར་དང་བཅས་པ་བསངས། །དངོས་འབྱོར་ཡིད་ཀྱིས་སྤྲུལ་
ནས་མཆོད་པའི་རྫས། །ཡིད་འོང་མེ་ཏོག་དྲི་ཞིམ་བདུག་པ་སྤོས། །ཉི་ཟླ་ལྟར་གསལ་སྣང་བྱེད་བྱུག་པའི་ཆབ། །རོ་བརྒྱའི་ཞལ་ཟས་སྙན་པའི་རོལ་སྒྲས་མཆོད། །གསེར་
སྐྱེམས་ཕུད་དང་དམར་ཆོལ་ཁྲག་གི་མཚོ། །ཤ་རུས་ནང་ཁྲོལ་བརྩེགས་པའི་བ་ལིངྟ་། །མཁའ་ཁྱབ་མཆེ་སྡེར་རྨིག་ཆགས་དཀོར་ནོར་དབྱིག །སྲ་བའི་གོ་མཚོན་སྤྱན་

༄༅། །གཟིགས་རྒྱ་མཚོས་མཆོད། །རིན་ཆེན་དར་དང་འབྲུ་སྣ་ལས་གྲུབ་མཁར། །དགྱེས་དགུའི་མཐུན་རྫས་མ་ཚངས་མེད་ཐམས་ཅད། །ཡས་དང་
ཐགས་སུ་ལེགས་བཤམས་མི་ཟད་པ། །ནམ་མཁའི་མཛོད་དུ་སྤེལ་བས་ཐུགས་དམ་བསྐང་། །བསྟན་དགྲའི་ཕུང་ཁམས་དོན་སྣོད་བླ་སྲོག་དབུགས། །སྦྱངས་རྟོགས་སྦར་
བྱས་ཤ་ལྔ་བདུད་རྩི་ལྔ། །ཟླ་ཉི་ཡེ་ཤེས་བདུད་རྩིར་བྱིན་བརླབས་པའི། །ཚོགས་ཀྱི་མཆོད་པ་ཆེན་པོས་ཐུགས་དམ་བསྐང་། །ནག་པོའི་སྡིག་སྤང་དཀར་པོའི་ཆོས་སྒྲུབ་
ཅིང་༑ །བསྐྱེད་རིམ་ལྷར་གསལ་རླུང་སྔགས་ཟུང་འཇུག་ལྡན། །སྣང་སྲིད་ལྷན་ཅིག་སྐྱེས་པ་རང་རིག་པའི། །ཡེ་ཤེས་ཆེན་པོར་སྡོམ་པས་ཐུགས་དམ་བསྐང་། །བསྟོད་པ་ནི།
ཧཱུྃ༑ སྲིད་གསུམ་དབང་བསྒྱུར་དྲེགས་པ་ཟིལ་གྱིས་གནོན། །ཐོགས་མེད་ཕྲིན་ལས་ཀུན་སྒྲུབ་གོས་སྔོན་ཅན། །རབ་བརྗིད་ནོར་སྦྱིན་ཚོགས་ཀྱི་སྡེ་དཔོན་པོ། །རྒྱལ་བའི་

བསྟན་སྲུང་ཁྱོད་ལ་བདག་བསྟོད་དོ། །མུན་པ་ལྟར་གནག་དཔའ་ཞིང་རྔམས་པའི་སྐུ། །རབ་འཇིགས་སྲིན་པོ་ཁྲོས་པའི་གཟུགས་འཆང་བ། །མཐིང་ནག་བེར་གསོལ་སྦྲུལ་
དང་ཐོད་རློན་ཕྲེང་། །རིན་ཆེན་རྒྱན་གྱིས་བརྒྱན་པ་ཁྱོད་ལ་བསྟོད། །ཞགས་པས་མ་རུངས་བདུད་ཕྱོགས་ཀུན་བཅིངས་ནས། །འབར་བའི་རལ་གྲི་ནམ་མཁར་གདེངས་ཙམ་
གྱིས༑ །དགྲ་སྲོག་དུམ་བུར་གཏུབ་པའི་ཁྲག་ཅན་སྙིང་། །རྣོ་འཁྱོགས་མཆེ་བཞིའི་རྩེར་ངོམ་ཁྱོད་ལ་བསྟོད། །ལེགས་ལྡན་ནག་པོ་ལས་མཛད་དྲག་ཤུལ་ཅན། །ལ་ལར་
སྲོག་བདུད་ཆས་འཆང་བདུད་རྟ་ཆིབས། །རྣམ་འགྱུར་མ་ངེས་སྤྲུལ་པ་སྣ་ཚོགས་ཀྱིས། །བསྟན་དགྲ་འཇོམས་མཛད་འཁོར་དང་བཅས་ལ་བསྟོད། །སྒྲུབ་པའི་གནས་ཆེན་
གང་ལ་གླགས་ལྟ་བའི། །མི་དང་མི་མིན་ཕྱོགས་མཚམས་གར་འདུག་ཀྱང་། །ལོ་ཟླར་བཞག་ཏུ་མི་ཁོམ་མྱུར་སོད་ལ། །ཡུལ་མཁར་ཁྱིམ་ཡང་རྡུལ་དུ་བརླག་པར་མཛོད། །

༄༅། །བཀའ་བརྒྱུད་བསྟན་དང་བསྟན་འཛིན་ཐམས་ཅད་ཀྱི། །ཕྲིན་ལས་རྣམ་བཞིའི་བ་དན་ཕྱོགས་བཅུར་སྐྱོངས། །བསམ་པའི་དོན་སྒྲུབས་འདོད་དགུའི་
ཆར་ཕོབ་ལ། །མི་ནུབ་ཆོས་ཀྱི་རྒྱལ་མཚན་ནམ་མཁར་ཕྱོར། །ཞེས་མཐུ་སྟོབས་དབང་ཕྱུག་གསོལ་ཕྲིན་ཁྱེར་བདེ་བའང་། མཛད་པ་པོའི་གསལ་ཀ་ཅན་མ་ཕྱི་མ་རྙེད་ཀྱང་། ཁམས་སྒར་གསུང་རྒྱུན་ལྟར་དུ་བསྡེབས་
པའོ༑ ། ཧཱུྃ། ཉེར་ཞིའི་སར་གནས་དྲག་པོའི་སྨོན་སྟོབས་ཀྱིས། །སྡེ་བརྒྱད་ཀུན་གྱི་དཔལ་ལྡན་གདུག་ཅན་གཤེད། །བརྒྱུད་གསུམ་དམ་ཚིག་འཛིན་པའི་དཀོར་བདག་ཆེ། །
མཆོད་བསྟོད་བསྐུལ་གྱིས་འདོད་པའི་ཕྲིན་ལས་སྒྲུབ། །སྒྲུབ་བརྒྱུད་ཉི་མས་སོ། ། ཧཱུྃ། དྲེགས་པའི་རྩལ་འཆང་འཇིག་རྟེན་ལས་ཀྱི་གཟུགས། །བསྟན་དགྲ་འཇོམས་ལ་མྱུར་
མགྱོགས་ཆེར་གྲགས་ཁྱོད། །མཐུན་རྫས་གཏོར་མས་མཆོད་ཀྱིས་བདག་བསམ་དོན། །བསྟན་འདིའི་དངོས་ཀུན་སྐྱོང་བའི་ལས་མཛོད་ཅིག །སྒྲུབ་བརྒྱུད་ཉི་མས་སོ། ། །།

༄༅། །གཏོར་མ་ཨོཾ་ཨཱཿཧཱུྃ་སྦྱངས་རྟོགས་སྦར་བདུད་རྩིར་གྱུར། ཨོཾ་ཨཱཿཧཱུྃ་ཧ་ཧོ་ཧྲཱིཿསྭཱ་ཧཱ། ལན་གསུམ། ཧཱུྃ། དམ་ཅན་དགྱེས་པའི་མཆོད་སྤྲིན་མཁའ་
ཁྱབ་ཀློང་། །སྨན་རཀ་གཏོར་ཚོགས་བརྟན་གཡོའི་འདོད་ཡོན་དངོས། །ཕྱི་ནང་གསང་བའི་མཐུན་རྫས་ལོངས་སྤྱོད་ནོར། །ཉམས་པ་བསྒྲལ་བའི་ཤ་ཁྲག་དོན་སྣོད་དབང་། །
སྔགས་རྒྱ་ཏིང་འཛིན་གྱིས་བརླབས་མ་ཚང་མེད། །མི་ཟད་དང་བའི་སེམས་ཀྱིས་འབུལ་གྱིས་བཞེས། །རྩ་བ་ཡན་ལག་དམ་ཚིག་ཉམས་ཆག་ཀུན། །མཐོལ་བཤགས་
ཚངས་པར་སྩོལ་ལ་བཞེད་དོན་སྒྲུབས། །ཧཱུྃ། རྨད་བྱུང་དགྱེས་པའི་མཆོད་སྤྲིན་ཆེན་པོ་འདི། །སྔར་བཅོལ་ལེགས་པར་མཛད་པའི་བརྔན་ལགས་ཤིང་། །ད་དུང་བསྟན་པ་
འཛིན་ལ་ཕྲིན་ལས་བཞིས། །ཕྱོགས་ལས་རྣམ་རྒྱལ་ཞུ་བའི་རྟེན་ལགས་སོ། །ཨོཾ་ཨཱཿཧཱུྃ། བཅུད་ལྡན་གཏོར་མ་སྨན་རཀ་འདོད་ཡོན་ལྔ། །དགྲ་བགེགས་ཤ་ཁྲག་དོན་སྣོད་

བདའ་དགུའི་ཟས། །ཡིད་འོང་བཏུང་བ་དཀོར་ནོར་ལོངས་སྤྱོད་ཚོགས། །ཡེ་ཤེས་མགོན་པོ་ཕོ་རྒྱུད་མོ་རྒྱུད་དང་། །ཕྱི་ནང་གསང་སྦས་སྡེ་བརྒྱད་ཁྱད་པར་ཅན། །སྲུང་མ་
གཉན་པོ་དགྲ་ལྷ་འགོ་བའི་ལྷ། །གཞི་བདག་གནས་བདག་རྣམས་ལ་མཆོད་ཚོགས་འབུལ། །བསྟན་པ་རིན་ཆེན་མཛེས་པའི་རྒྱལ་མཚན་མཆོག །མི་ནུབ་ནམ་མཁར་འཕྱར་
བ་སྙན་པའི་དབྱངས། །ཕྱོགས་བརྒྱར་ཁྱབ་པའི་དགའ་སྟོན་བརྔན་དུ་འབུལ། །ད་དུང་ཕྲིན་ལས་རྣམ་བཞི་གང་བཅོལ་བ། །དེ་བཞིན་ཐོགས་མེད་མྱུར་འགྲུབ་སྲུང་མ་
མཛོད༑ །ཅེས་པའང་དམ་ཅན་རྒྱ་མཚོས་ཕྲིན་ལས་ཀྱི་བ་དན་ཕྱོགས་བརྒྱར་འཕྱར་བའི་ལེགས་བྱས་སྟོབས་སུ་བདོ་བའི་ཚེ་དགའ་སྟོན་གཏང་རག་ཏུ་མདོ་ཁམས་ལྔ་པས་སྤེལ་བའོ། །

༄༅། །ཧཱུྃ༑ རྒྱལ་བ་ཉིད་ཀྱང་རྒྱལ་བསྟན་སྲུང་མཛད་ཚུལ། །དྲེགས་པ་སྤངས་ཀྱང་དྲེགས་ཅན་ཚོགས་རྗེར་སྟོན། །སྒྱུ་མའི་གར་གྱིས་སྒྱུ་མའི་འགྲོ་དོན་
བྱེད༑ །གཅིག་པུ་ཉིད་ཀྱང་དུ་མིན་ཆོ་རོལ་ནི། །མ་ཧཱ་ཀཱ་ལ་ཁྲག་འཐུང་འཁོར་ལོ་ཆེའི། །ལྷ་ཚོགས་ཚོམ་བུར་རྣམ་པར་སྤྲུལ་རྣམས་དང་། །དོན་བརྒྱུད་བསྟན་སྲུང་དབང་
པོར་ཡོངས་བསྔགས་པའི། །དམ་ཅན་རྡོ་རྗེའི་ཆོས་སྲུང་གཉེན་པོ་རྣམས། །དད་པས་སྤྱན་འདྲེན་རང་མཐུན་གདན་ཁྲིར་བཞུགས། །ཟག་མེད་ཏིང་འཛིན་གྱིས་སྤྲུལ་མཆོད་
ཚོགས་བཞེས། །དངོས་བཤམས་མཐུན་པའི་རྫས་ཀྱིས་ཐུགས་དམ་བསྐངས། །བྱིས་བློའི་དབང་སོང་ཉེས་བྱས་མ་ལུས་མཐོལ། །ངོ་མཚར་དག་པའི་ཡོན་ཏན་རྗེས་དྲན་
བསྟོད༑ །དཔའ་བོ་ཆེན་པོའི་རྡོ་རྗེའི་ཡལ་གམ་ནི། །ནམ་ཡང་འདོར་བ་མེད་པའི་ཚུལ་དགོངས་ཏེ། །རྒྱལ་བསྟན་དར་རྒྱས་བསྟན་འཛིན་གྲངས་མང་འཕེལ། །འགྲོ་རྣམས་

ཡང་དག་དགེ་བའི་ལས་ལམ་འཇུག །སྙིགས་མའི་རྒུད་ཚོགས་ཐམས་ཅད་རང་སར་ཞི། །རིག་འཛིན་བདག་ཅག་གང་བསམ་ཡིད་བཞིན་འགྲུབ། །རྣམ་དག་ཆོས་བརྩོན་
འགྲོ་དོན་ཐོག་མེད་ནུས། །གེགས་བྱེད་གདུག་པའི་གཡུལ་ལས་རྣམ་པར་རྒྱལ། །བློ་གྲོས་གཏེར་གྲོལ་ཤེས་བྱའི་ཆོས་ཀུན་མཁྱེན། །རིམ་གཉིས་ལམ་ནས་ཟུང་འཇུག་གོ་
འཕང་བརྙེས། །རབ་འབྱམས་ཕྲིན་ལས་རྒྱ་མཚོ་སྒྲུབ་པར་མཛོད། །ཅེས་པའང་རྡོ་རྫོང་མཆོག་སྤྲུལ་རིན་པོ་ཆེ་ནས་ལྷ་རྫས་ཀྱི་རྟེན་དང་། རིན་གཉིས་གྱི་གོར་མོ་ཕུན་སུམ་ཚོགས་པའི་གྲངས་བཅས་སྩོལ་མནང་འབྲེལ་
བཀས་བསྐུལ་ལྟར་ ༸བླུན་པོ་ཆོས་ཀྱི་སེངྒེས་ས་ཁྱི་ཟླ་བ་ ༡༢ ཚེས་